BOSNA I HERCEGOVINA

REPUBLIKA SRPSKA

OKRUŽNI PRIVREDNI SUD U ISTOČNOM SARAJEVU 

Broj predmeta: 61 0 Ip 016302 24 Ip 

Istočno Sarajevo, 18.08.2026. godine 


Okružni privredni sud u Istočnom Sarajevu, sudija Lila Mioković u izvršnom predmetu tražioca izvršenja MF banka a.d. Banja Luka, Aleja Svetog Save broj 61, Banja Luka, zastupana po predsjedniku Uprave, protiv izvršenika “Jadraprom” d.o.o. Pale, ulica Mladena Todorovića broj 12, Pale, zastupan po zakonskom zastupniku-direktoru Pavlović Njegošu, radi naplate novčanih potraživanja, v.s. 967.660,44 KM, van ročišta, donio je dana 18.08.2026. godine, sljedeći:

Z A K LJ U Č A K


Konstatuje se da su nekretnine u vlasništvu izvršenika „Jadraprom“ d.o.o Pale, sjedištem u ulici Mladena Todorovića broj 12, Pale i to:

· nepokretnosti upisane u Izvod iz knjige uloženih ugovora o prodaji poslovnih zgrada, poslovnih prostorija i garaža broj: 1800/6 k.o. Pale, k.č. broj 2765/38 upisana u PL broj 4019, u naravi Poslovni prostor u privredi ukupne površine 277m² u ul. Mladena Todorovića bb, Pale, ulaz: 1, sprat: prizemlje, poslovni prostor broj: 2, a sada sve upisano u LN 2597 k.o. Pale Grad poseban dio zgrade 2, poduložak 3, P-277m2, sve u vlasništvu i posjedu „Jadraprom“ d.o.o. Pale, sa 1/1 dijela), tržišne vrijednosti 600.503,00 KM, 

prodate na drugom ročištu za javnu prodaju nekretnina održanom dana 07.08.2026. godine i to: Tražiocu izvršenja MF banka a.d. Banja Luka i Založnom povjeriocu  Garantnom fondu Republike Srpske a.d. Banja Luka kao suponuđačima za iznos od 200.168,00 KM, a koji iznos čine procentualni udjeli i to udio od 65,01% MF banke a.d. Banja Luka i 34,99% Garantnog fonda Republike Srpske a.d. Banja Luka, kao jedinim ponuđačima.

Naime, na drugom ročištu za prodaju nekretnina koje je održano dana 07.08.2026. godine sačinjena je lista najpovoljnijih ponuđača, te su suponuđači i to Tražilac izvršenja MF banka a.d. Banja Luka i založni  povjerilac Garantni fond Republike Srpske a.d. Banja Luka pristupili kao jedini ponuđači/kupci sa zajedničkom ponudom od 200.168,00 KM. Sud je uvidom u spis i teretni list predmetne nepokretnosti utvrdio da na nekretnini ne postoje upisana prava trećih lica ili povjerilaca koji bi imali viši isplatni red ili pravo prvenstva naplate u odnosu na ove kupce. Navedeni kupci imaju uknjiženo založno pravo (hipoteku) prvog reda istog ranga namirenja u korist MF banke a.d. Banja Luka i Garantnog fonda Republike Srpske a.d Banja Luka u proporcionalnom omjeru 65,01% : 34,99%. Obzirom da se  potraživanja oba kupca namiruju u istom (prvom) isplatnom redu, te da iznosi njihovih pojedinačnih srazmjernih potraživanja premašuju ili su jednaki njihovom udjelu u kupoprodajnoj cijeni, a ne postoje druga lica čija se potraživanja namiruju iz prodajne cijene prije njega, kupci nisu obavezni položiti cijenu sudu do visine svog potraživanja.
Shodno odredbi člana 90. stav 6. i 7. ZIP smatra se da je ovaj zaključak dostavljen svim licima kojima se dostavlja zaključak o prodaji, te svim učesnicima u nadmetanju istekom trećeg dana od dana njegovog isticanja na oglasnoj tabli Suda.

Ovaj zaključak objaviće se na oglasnoj tabli suda dana 18.08.2026. godine. 













  Sudija

      Lila Mioković

POUKA O PRAVNOM LIJEKU: Protiv ovog zaključka nije dopušten pravni lijek.
